Асноваю ўсяго з’яўляюцца асабістыя адносіны бацькоў з Богам. Калі для мамы ці таты малітва застаецца толькі абавязкам, калі яны будуць маліцца з дзіцем толькі для таго, каб выгадаваць добрага хрысціяніна, існуе небяспека, што дзіця так ніколі і не спазнае, наколькі Бог можа быць блізкім да чалавека. Бацькі рызыкуюць, што дзіця так і не навучыцца, нават у дарослым жыцці, размаўляць з Богам дабравольна, а не таму што так трэба. Вельмі важна, каб дзіця бачыла, што яго бацькі звязваюць з Богам усе свае спадзяванні і клопаты. Вельмі важна, каб бацькі самі вучыліся бацькоўству ад Айца, што ў небе.